**Afrikansk tulipantre** (*Spathodea campanulata*) er et tre i trompettrefamilien. Den er den eneste arten i slekta *Spathodea*.

Det er et middelsstort til stort tre som blir 10–35 meter høyt. Stammen er kort, og krona er avrundet. Barken på unge trær er lyst gulbrun og glatt, mens eldre trær har gråsvart, oppsprukket bark. Bladene sitter motsatt, eller mer sjeldent tre sammen i en krans; de er finnete, opptil 50 cm lange med 11–15 småblad. Hvert småblad er opptil 15 cm langt og 7,5 cm bredt; de er helrandede, tilspissede, mørkegrønne på oversiden og lysegrønne under med asymmetrisk basis og 7–8 par nerver.

Blomstene sitter i klaser ytterst på greinene, og blomsterknoppene er rustbrune. Blomstene er store, tvekjønnede og rødoransje med fem kronfliker, fire pollenbærere med oransje utvekster og en lang griffel. Det finnes også en form med gule blomster. Frukten er en avlang, mørkebrun, opprett kapsel som 15–25 cm lang. Den sprekker opp på langs så de vingede frøene kan spres med vind eller strømmende vann.

Noen steder blomster treet fem–seks måneder i tørketida, mens blomstringen andre steder kan strekke seg over hele året. Kapslene blir modne og åpner seg fem måneder etter blomstring. Pollineringen utføres av fugler, men blomstene besøkes også av insekter og flaggermus.

Afrikansk tulipantre vokser naturlig i tropisk løvfellende skog og savanne i Afrika mellom 12° nord og 12° sør. Det er avhengig av ganske mye nedbør, men tåler en tørketid på opptil seks måneder. Utbredelsen strekker seg fra Ghana og Angola i vest til Etiopia, Uganda og Zambia i øst.

På grunn av de vakre blomstene er arten plantet overalt i fuktige tropiske strøk. Greinene knekker lett i sterk vind, så treet anbefales ikke plantet langs gater og veier. Det produserer store mengder frø så noen få trær kan bli opphav til store bestander. Det kan også spre seg med rotskudd. Treslaget etablererer seg på brakkmark og i naturlig skog der det fortrenger annen vegetasjon. Det kan være et plagsomt ugras i kaffeplantasjer. Afrikansk tulipantre er tatt med i Verdens naturvernunions liste over de 100 mest skadelige invaderende artene i verden.

Galleri
-------

* VekstformVekstform
* Bark på ungt treBark på ungt tre
* BladverkBladverk
* FruktFrukt
* Gule blomsterGule blomster

Litteratur
----------

* «*Spathodea campanulata*» (PDF). World Agroforestry Centre. Besøkt 23. september 2018.
* «*Spathodea campanulata*». Missouri Botanical Garden. Besøkt 23. september 2018.
* «*Spathodea campanulata* (African tulip tree)». Invasive Species Compendium. Besøkt 23. september 2018.
* S. Lowe, M. Browne, S. Boudjelas og M. De Poorter (2000). «100 of the World’s Worst Invasive Alien Species: a selection from the Global Invasive Species Database» (PDF). *Published by The Invasive Species Specialist Group (ISSG) a specialist group of the Species Survival Commission (SSC) of the World Conservation Union (IUCN)*. Arkivert fra originalen (PDF) 22. desember 2018. Besøkt 4. januar 2019.

Eksterne lenker
---------------

* (en) *afrikansk tulipantre* i Encyclopedia of Life Rediger på Wikidata

* (en) *afrikansk tulipantre* i Global Biodiversity Information Facility Rediger på Wikidata

* (sv) *afrikansk tulipantre* hos Dyntaxa Rediger på Wikidata

* (en) *afrikansk tulipantre* hos ITIS Rediger på Wikidata

* (en) *afrikansk tulipantre* hos NCBI Rediger på Wikidata

* (en) *afrikansk tulipantre* hos The International Plant Names Index Rediger på Wikidata

* (en) *afrikansk tulipantre* hos Tropicos Rediger på Wikidata

* (en) *Kategori:Spathodea campanulata* – bilder, video eller lyd på Wikimedia Commons Rediger på Wikidata

* (en) *Spathodea campanulata* – galleri av bilder, video eller lyd på Wikimedia Commons Rediger på Wikidata

* *Spathodea campanulata* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |